ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Μαρτίου 1998 που επιτρέπει στα κράτη μέλη να επιτρέψουν προσωρινά την εμπορία πολλαπλασιαστικού υλικού της αμπέλου που δεν πληροί τις απαιτήσεις της οδηγίας 68/193/ΕΟΚ του Συμβουλίου (98/200/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 68/193/ΕΟΚ του Συμβουλίου, της 9ης Απριλίου 1968, περί εμπορίας υλικών αγενούς πολλαπλασιασμού της αμπέλου (1), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 14,

την αίτηση που υποβλήθηκε από την Αυστρία,

Εκτιμώντας:

ότι στην Κοινότητα, και ιδίως στην Αυστρία η παραγωγή ορισμένων υλικών πολλαπλασιασμού της αμπέλου, και ιδίως τα εμβολιομοσχεύματα που πληρούν τις απαιτήσεις της οδηγίας 68/193/ΕΟΚ, ήταν ανεπαρκής το 1997 και επομένως δεν μπόρεσε να καλύψει τις ανάγκες της χώρας 7

ότι δεν είναι δυνατόν να καλυφθεί η ζήτηση αυτή ικανοποιητικά με εμβολιομοσχεύματα που πληρούν όλες τις απαιτήσεις της εν λόγω οδηγίας 7

ότι πρέπει επομένως να επιτραπεί στην Αυστρία η εμπορία, για μία περίοδο που λήγει στις 31 Μαρτίου 1998, εμβολιομοσχευμάτων κατηγορίας στην οποία εφαρμόζονται λιγότερο αυστηρές απαιτήσεις 7

ότι πρέπει, εξάλλου, να επιτραπεί σε άλλα κράτη μέλη που ενδέχεται να εφοδιάσουν την Αυστρία με παρόμοιο υλικό να επιτρέψουν την εμπορία του εν λόγω υλικού για το σκοπό αυτό 7

ότι η εν λόγω άδεια μπορεί να χρησιμοποιηθεί μόνο σύμφωνα με τους φυτοϋγειονομικούς όρους και τις απαιτήσεις που θεσπίζονται από την οδηγία 77/93/ΕΟΚ του Συμβουλίου (2), όπως τροποποιήθηκε τελευταία από την οδηγία 98/2/ΕΚ (3), και ιδίως την απόφαση 98/201/ΕΚ της Επιτροπής, της 4ης Μαρτίου 1998, που επιτρέπει στα κράτη μέλη να προβλέψουν κατ' εξαίρεση παρεκκλίσεις από ορισμένες διατάξεις της οδηγίας 77/93/ΕΟΚ για φυτά Vitis L, εκτός από φρούτα, καταγωγής Ουγγαρίας ή Ρουμανίας (4) 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών δενδροκηπευτικών και δασικών φυτών προς φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η Αυστρία εξουσιοδοτείται, για μια περίοδο που λήγει στις 31 Μαρτίου 1998, να επιτρέψει την εμπορία στην επικράτειά της κατ' ανώτατο όριο 1 500 000 έρριζων εμβολιάσιμων μοσχευμάτων των ποικιλιών 5BB ή 5C, που έχουν παραχθεί στην Ουγγαρία ή στη Ρουμανία και τα οποία δεν πληρούν τις απαιτήσεις που θεσπίζει η οδηγία 68/193/ΕΟΚ όσον αφορά την πιστοποίηση και τον έλεγχο του standard πολλαπλασιαστικού υλικού, εφόσον:

α) οι όροι και οι απαιτήσεις της οδηγίας 98/201/ΕΚ που επιτρέπει στα κράτη μέλη να προβλέψουν κατ' εξαίρεση παρεκκλίσεις από ορισμένες διατάξεις της οδηγίας 77/93/ΕΟΚ για φυτά Vitis L, εκτός από φρούτα, καταγωγής Ουγγαρίας ή Ρουμανίας, πληρούνται και

β) η επίσημη ετικέτα είναι καφέ και φέρει την ένδειξη «λιγότερο αυστηρές απαιτήσεις».

2. Εξουσιοδοτείται η Αυστρία να επιτρέψει την εμπορία στην επικράτειά της εμβολιομοσχευμάτων αμπέλου που έχουν παραχθεί στην Κοινότητα για τον προαναφερθέντα εμβολιασμό αμπέλου, με την επιφύλαξη ότι, το χρώμα της επίσημης ετικέτας είναι καφέ και φέρει την ένδειξη «μειωμένες απαιτήσεις».

Άρθρο 2

Τα υπόλοιπα κράτη μέλη εξουσιοδοτούνται επίσης σύμφωνα με τους όρους που προβλέπονται στο άρθρο 1 και για τους σκοπούς για τους οποίους το κράτος μέλος υποβάλλει την αίτηση, να επιτρέψουν την εμπορία στην επικράτειά τους εμβολιομοσχευμάτων των οποίων η εμπορία επιτρέπεται δυνάμει της παρούσας απόφασης.

Άρθρο 3

Τα κράτη μέλη κοινοποιούν αμέσως στην Επιτροπή και στα λοιπά κράτη μέλη τις ποσότητες πολλαπλασιαστικού υλικού που έγιναν δεκτές για εμπορία στην επικράτειά τους δυνάμει της παρούσας απόφασης.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 4 Μαρτίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 93 της 17. 4. 1968, σ. 15.

(2) ΕΕ L 26 της 31. 1. 1977, σ. 20.

(3) ΕΕ L 15 της 21. 1. 1998, σ. 34.

(4) Βλέπε σελίδα 39 της παρούσας Επίσημης Εφημερίδας.